በየትኛውም ዓለም የሚኖር ሰው ሠርቶ ካገኘው ገቢ አንደ አቅሙ ግብር የመክፈል ግዴታ አለበት፡፡ በእኛም አገር ቢሆን መርሁ ያውና አንድ ነው፡፡ ይሁንና በሠለጠነው ዓለም (እንደ ስካንዲቬኒያን አገሮች ባሉት) ግብር ለምንና ምን ያህል እንደሚከፈል የተረዳ ማኅበረሰብ አላቸው፡፡ እሱ ብቻ ሳይሆን የከፈሉት ግብር ለምን ሥራና እንዴት እንደዋለ በግልጽነትና በተጠያቂነት መርህ የሚያረጋግጡበት ሥርዓት ዘርግተዋል፡፡ በተቃራኒው የእኛን አገር ጨምሮ አብዛኛው ታዳጊ ማኅበረሰብ በግብር መክፈል ግዴታው ላይ ታማኝነት የለውም፡፡ መንግሥታቱም በተፅዕኖ የማስገደድና በዘመቻ ግብርን የመሰብሰብ ችግር ጎልቶ ይታይባቸዋል፡፡ ለነገሩ የተሰበሰበ የሕዝብ ሀብትም እየተዘረፈ የሚያበሰጭ ይሆናል፡፡
